open-index/open-wikipedia-markdown huggingface dataset:
Σταντ ντε Σαρμίγ

Το **Σταντ ντε Σαρμίγ** (παλαιότερα γνωστό ως **Παρκ ντε Σπορ**) ήταν πολλαπλών χρήσεων στάδιο ευρισκόμενο στη Γενεύη της Ελβετίας. 

Η χωρητικότητά του κατά τα εγκαίνιά του, στις 20 Ιουνίου 1930, ήταν της τάξεως των 9.300 θέσεων. Χτισμένο με την ευκαιρία της διοργάνωσης του Κυπέλλου Εθνών, χρησιμοποιείτο στις περισσότερες των περιπτώσεων για την φιλοξενία ποδοσφαιρικών αναμετρήσεων, ενώ η Σερβέτ ντε Ζενέβ έδινε εντός αυτού τις εντός έδρας αναμετρήσεις της έως τον Δεκέμβριο του 2002. Ενόψει του Παγκοσμίου Κυπέλλου Ποδοσφαίρου του 1954, η χωρητικότητα του Σταντ ντε Σαρμίγ αυξήθηκε στις 30.000 θέσεις, με το γήπεδο να φιλοξενεί, στην διάρκεια της διοργάνωσης, συνολικά πέντε αναμετρήσεις, μεταξύ των οποίων έναν προημιτελικό. 

Λόγω της μικρής χωρητικότητας του γηπέδου (9.250 θέσεις καθήμενων) και της παλαιότητάς του, η Σερβέτ ντε Ζενέβ αποφάσισε την μετακόμισή της και την φιλοξενία των εντός έδρας αναμετρήσεών της σε ένα νέο γήπεδο, το Σταντ ντε Ζενέβ, με απαρχή τον Ιανουάριο του 2003. 

Εγκαταλειμμένο, στην συνέχεια, επί διάστημα εννέα ετών, το Σταντ ντε Σαρμίγ κατεδαφίστηκε ολοκληρωτικά το Νοέμβριο του 2011, με στόχο την αντικατάστασή του, έως το 2014, με ένα δημοτικό πάρκο και ένα συγκρότημα κατοικιών.

## Παραπομπές


## Εξωτερικοί σύνδεσμοι
* ''Les Charmilles'', Αρχεία RTS

Κατηγορία:Στάδια ποδοσφαίρου στην Ελβετία
Κατηγορία:Παγκόσμιο Κύπελλο Ποδοσφαίρου 1954
Κατηγορία:Κτίρια και κατασκευές στην Ελβετία
Κατηγορία:Σερβέτ Γενεύης
Αντώνιος Σβώκος

Ο **Αντώνιος Σβώκος** (1903 -  23 Οκτωβρίου 1956) υπήρξε Έλληνας δημοσιογράφος και πολιτικός. Υπηρέτησε ως νομάρχης σε διάφορες περιοχές της Ελλάδας ως τον θάνατό του.

## Βιογραφικά στοιχεία
### Δημοσιογραφική σταδιοδρομία
Γεννήθηκε το 1903 στο χωριό Χόμορη της Ναυπακτίας και ήταν γόνος μεγάλης οικογένειας. Εργάστηκε ως δημοσιογράφος σε διάφορες εφημερίδες της πρωτεύουσας ("Τύπος", "Καθημερινή") και ως διευθυντής στο "Ελληνικόν Αίμα"). Αναδείχθηκε ως από τους πιο μαχητικούς λειτουργούς του Τύπου στην εποχή του τόσο ως συντάκτης όσο και ως αρθρογράφος. Κατά την παραμονή του στο Κάιρο υπηρέτησε ως αξιωματικός και συνέχισε να δημοσιογραφεί, καταγράφοντας παράλληλα τις εντυπώσεις του από τις ωμότητες των Ναζί στην Ελλάδα κατά την περίοδο της Κατοχής.

### Νομάρχης
Ως νομάρχης προσέφερε σημαντικές υπηρεσίες και ήταν αποφασιστικός και εργατικός, με αποτέλεσμα να χαρακτηρίζεται γόνιμη η νομαρχία του τουλάχιστον στην Πιερία. Το 1950 ήταν Νομάρχης Αργολίδας και επίσης υπηρέτησε νωρίτερα (1946) ως Νομάρχης Χίου. 
Στις 10 Φεβρουαρίου 1955 διορίστηκε Νομάρχης Πρέβεζας. Με την ανάληψη των εκεί καθηκόντων του κάλεσε τους δημάρχους και κοινοτάρχες του νομού να θέσουν ως μία από τις ευγενέστερες φιλοδοξίες τους να γίνουν "παραμυθηταί εις τον πόνον των δυστυχούντων" (αναφέρεται στην εγκύκλιο του νομάρχη).

### Θάνατος και κηδεία
Στις 20 Οκτωβρίου 1956 και ενώ υπηρετούσε ως νομάρχης στην Πιερία, υπέστη εγκεφαλική συμφόρηση και απεβίωσε τρεις ημέρες μετά στην Κατερίνη.  Η σορός του μεταφέρθηκε στην Αθήνα και κηδεύτηκε στις 24 Οκτωβρίου στη Φιλοθέη.

## Συγγραφικό έργο
Πέρα από τη δημοσιογραφική και πολιτική του σταδιοδρομία, ο Αντώνιος Σβώκος συνέγραψε και λαϊκά μυθιστορήματα. Κυριότερα έργα του είναι: "Μπροστά στο Απόσπασμα" και "Οι λήσταρχοι Ρεντζαίοι και η ληστεία της πέτρας : ολόκληρη η αιματηρά δράσις των : 96 φόνοι και ληστείαι" (Αθήναι : Αφοι Αλέκος και Ευάγγ. Παπαδημητρίου).

## Παραπομπές


## Εξωτερικοί σύνδεσμοι
*Η γερμανική κτηνωδία, κείμενο του Αντωνίου Σβώκου, Κρητίστωρ, Αρχείο-Συλλογή: Δανδόλειος Βιβλιοθήκη.

Κατηγορία:Έλληνες δημοσιογράφοι του 20ού αιώνα
Κατηγορία:Νομάρχες Αργολίδας
Κατηγορία:Νομάρχες Πιερίας
Κατηγορία:Νομάρχες Πρέβεζας
Κατηγορία:Νομάρχες Χίου
Κατηγορία:Έλληνες Νομάρχες
Παγκύπριο πρωτάθλημα ποδοσφαίρου γυναικών 2014-15

Το **Παγκύπριο πρωτάθλημα ποδοσφαίρου γυναικών 2014-15** αποτέλεσε το 17ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 7η φορά στην ιστορία της.

## Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 2014-15 συμμετείχαν 9 ομάδες.

Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2015-16. 

## Αλλαγές σε σχέση με την προηγούμενη περίοδο
Σε σχέση με το πρωτάθλημα Παγκύπριο πρωτάθλημα 2013-14, στο πρωτάθλημα της περιόδου 2014-15 δεν συμμετείχε η Αφροδίτη Πόλης Χρυσοχούς ενώ συμμετείχαν η Αθλητική Ένωση Αμμοχώστου, η Πάφια και η Ακαδημία Ποδοσφαίρου Champions Ύψωνα Λεμεσού. Επιπρόσθετα, η Λήδρα/ΠΑΕΕΚ μετονομάστηκε σε Pascal-Λήδρα.

## Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η βαθμολογία του πρωταθλήματος ήταν:

Πηγή: Πρωτάθλημα Γυναικών 14/15

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

1Ο αγώνας ΑΕΚ Κοκκινοχωρίων - Πάφια κατακυρώθηκε με τέρματα 3-0 υπέρ της ΑΕΚ Κοκκινοχωρίων, κατόπιν απόφασης της Δικαστικής Επιτροπής. 
2Ο διακοπέντας αγώνας Δάφνη Τρούλλων - Λευκοθέα Λατσιών κατακυρώθηκε με τέρματα 0-4 υπέρ της Λευκοθέας Λατσιών, κατόπιν απόφασης της Δικαστικής Επιτροπής.
3Ο αγώνας Pascal-Λήδρα - Λευκοθέα Λατσιών κατακυρώθηκε με τέρματα 1-5 υπέρ της Λευκοθέας, κατόπιν απόφασης της Δικαστικής Επιτροπής. 

Πηγή:  Πρωτάθλημα Γυναικών 15/16

## Παραπομπές


## Δείτε ακόμη

* Α΄ κατηγορία ποδοσφαίρου ανδρών Κύπρου 2014-15
* Κύπελλο Κύπρου ποδοσφαίρου γυναικών 2014-15

Κατηγορία:Παγκύπριο πρωτάθλημα ποδοσφαίρου γυναικών
Κατηγορία:Εγχώρια ποδοσφαιρικά πρωταθλήματα 2014–2015
Κύπελλο Κύπρου ποδοσφαίρου γυναικών 2014-15

Το **Κύπελλο Κύπρου 2014-15** ήταν η 11η έκδοση του Κυπέλλου Κύπρου. Νικήτρια ήταν η Apollon Ladies για 7η φορά στην ιστορία της.

## Σύστημα διεξαγωγής
Στο κύπελλο Κύπρου 2014-15 συμμετείχαν οι 9 ομάδες του πρωταθλήματος Παγκυπρίου πρωταθλήματος ποδοσφαίρου γυναικών.

Διεξήχθη σε 4 γύρους. Στους πρώτους 3 γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Ο τελικός ήταν μονός και διεξήχθη σε ουδέτερο στάδιο.

## Α΄ γύρος
Στον πρώτο γύρο συμμετείχαν μόνο δύο ομάδες. Οι υπόλοιπες ομάδες πέρασαν στην προημιτελική φάση χωρίς αγώνα. Ο αγώνας των δύο ομάδων έγινε στις 5 Απριλίου 2015.




## Προημιτελικά
Οι αγώνες της προημιτελικής φάσης έγιναν στις 19 Απριλίου 2015.



1Ο αγώνας δεν έγινε αφού η γηπεδούχος ομάδα παρουσιάστηκε με 6 ποδοσφαιρίστριες. Η Δικαστική Επιτροπή της ΚΟΠ κατακύρωσε τον αγώνα με 0-3 υπέρ της Δάφνης.

## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν η Apollon Ladies και η Λευκοθέα Λατσιών. Ο τελικός διεξήχθη στις 3 Μαΐου 2015 στο Σταδίο Αντώνης Παπαδόπουλος στη Λάρνακα. Νικήτρια ήταν η Apollon Ladies με σκορ 3-0.

## Παραπομπές


## Πηγές
*

## Δείτε επίσης

* Κύπελλο Κύπρου (ποδόσφαιρο γυναικών)
* Κύπελλο Κύπρου ποδοσφαίρου ανδρών 2014-15
* Παγκύπριο πρωτάθλημα ποδοσφαίρου γυναικών 2014-15

Κατηγορία:Εγχώρια ποδοσφαιρικά κύπελλα 2014-2015
Κατηγορία:Κύπελλο Κύπρου (ποδόσφαιρο γυναικών)
Περιφέρεια Σιμίγιου

Η **Περιφέρεια Σιμίγιου** (Αγγλικά: *Simiyu Region*, Σουαχίλι: *Mkoa wa Simiyu*), είναι μια από τις 30 διοικητικές περιφέρειες της Τανζανίας. 

Περιφερειακή πρωτεύουσα είναι η πόλη Μπαριάντι *(Bariadi)*. Η περιφέρεια δημιουργήθηκε το Μάρτιο του 2012, από τμήμα της Περιφέρειας Σινυάνγκα *(Shinyanga Region)*.

Σύμφωνα με την εθνική απογραφή του 2012, ο πληθυσμός στην περιφέρεια ήταν 1.584.157 άτομα. Για το διάστημα 2002-2012, η περιοχή είχε μέσο ετήσιο ρυθμό αύξησης του πληθυσμού 1,8 τοις εκατό, ο οποίος ήταν ο εικοστός τρίτος υψηλότερος στη χώρα. Ήταν επίσης, η δέκατη πέμπτη πιο πυκνοκατοικημένη περιοχή με 63 άτομα ανά τετραγωνικό χιλιόμετρο.

## Περιοχές (ή Επαρχίες)
Η περιφέρεια διαιρείται διοικητικά σε πέντε Περιοχές (ή Επαρχίες):

## Δείτε επίσης
* Διοικητικές υποδιαιρέσεις της Τανζανίας
* Μπαριάντι

## Παραπομπές


## Εξωτερικοί σύνδεσμοι
* 


Σιμιγιου
Περιοχή Μπουσέγκα

Η **Περιοχή Μπουσέγκα** (Αγγλικά: *Busega District*, Σουαχίλι: *Wilaya ya Busega*), είναι μία από τις πέντε επαρχίες στην Περιφέρεια Σιμίγιου *(Simiyu Region)* της Τανζανίας. Το επαρχιακό της κέντρο είναι η πόλη Νυασίμο *(Nyashimo)*. Συνορεύει στα βόρεια από τη Λίμνη Βικτώρια *(Lake Victoria)* και την Περιοχή Μπούντα *(Bunda District)*, ανατολικά από την Περιοχή Μπαριάντι *(Bariadi District)* και νότια από την Περιοχή Μάγκου *(Magu District)*.
 
Από το 2012, ο πληθυσμός στην **Επαρχία Μπουσέγκα** *(Busega District)* ήταν 203.597 άτομα. Η Περιοχή Μπουσέγκα *(Busega District)* ιδρύθηκε το 2012, όταν αποσπάστηκε από την Περιοχή Μάγκου *(Magu District)* και έγινε μέρος της νεοσύστατης Περιφέρειας Σιμίγιου *(Simiyu Region)*.

## Μεταφορές
Η Περιοχή Μπουσέγκα *(Busega District)* συνδέεται με δύο καλά συντηρημένες και ασφαλτοστρωμένες εθνικές οδούς. Η εθνική οδός Μουάνζα *(Mwanza)*-Μουσόμα *(Musoma)* (οδικός κορμός T4) περνά μέσα από την περιοχή, με κατεύθυνση από νότο προς βορρά. Η εθνική οδός η οποία συνδέει την Περιφέρεια Σινυάνγκα *(Shinyanga Region)* και την Περιφέρεια Μάρα *(Mara Region)* (οδικός κορμός T36) διακλαδίζει την οδό Μουσόμα *(Musoma)*-Μουάνζα *(Mwanza)* στην πόλη Λαμάντι *(Lamadi)* στην Περιοχή Μπουσέγκα *(Busega District)* και περνά μέσα από το Μπαριάντι *(Bariadi)*, την πρωτεύουσα της Περιφέρειας.

## Τουρισμός
Λόγω της γειτνίασης με τη «Νταμπάκα» *(«Ndabaka»)* τη δυτική πύλη του Εθνικού Πάρκου Σερενγκέτι *(Serengeti National Park)* υπάρχουν πολλά οικήματα στο βόρειο τμήμα της Περιοχής Μπουσέγκα *(Busega District)*, οι οποίες προσφέρουν υπηρεσίες διαμονής στους τουρίστες που επισκέπτονται το πάρκο.

## Διοικητικές υποδιαιρέσεις

### Τμήματα
Από το 2012, η Περιοχή Μπουσέγκα *(Busega District)*, διαιρείται διοικητικά σε 13 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σιμίγιου
* Μπαριάντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σιμίγιου
Κατηγορία:Επαρχίες της Τανζανίας
Περιοχή Ιτιλίμα

Η **Περιοχή Ιτιλίμα** (Αγγλικά: *Itilima District*, Σουαχίλι: *Wilaya ya Itilima*), είναι μία από τις πέντε επαρχίες στην Περιφέρεια Σιμίγιου *(Simiyu Region)* της Τανζανίας. Το επαρχιακό της κέντρο είναι το χωριό Λαγκανγκαμπιλίλι *(Lagangabilili)*. Συνορεύει στα βόρεια από την Περιοχή Μπαριάντι *(Bariadi District)*, ανατολικά από την Περιοχή Νγκορονγκόρο *(Ngorongoro District)*, νότια από τις Περιοχές Μάσουα *(Maswa District)* και Μεάτου *(Meatu District)* και δυτικά από την Περιοχή Μάγκου *(Magu District)*.

Από το 2012, ο πληθυσμός στη **Επαρχία Ιτιλίμα** *(Itilima District)* ήταν 313.900 άτομα. Η Περιοχή Ιτιλίμα *(Itilima District)* ιδρύθηκε το 2012, όταν αποσπάστηκε από την Περιοχή Μπαριάντι *(Bariadi District)* και έγινε μέρος της νεοσύστατης Περιφέρειας Σιμίγιου *(Simiyu Region)*.

## Μεταφορές
Ο οδικός κορμός Τ36 που συνδέει την Περιφέρεια Σινυάνγκα *(Shinyanga Region)* με την Περιφέρεια Μάρα *(Mara Region)* περνά μέσα από την περιοχή, με κατεύθυνση από νότο προς βορρά.

## Τουρισμός
Στα ανατολικά της Περιοχής Ιτιλίμα *(Itilima District)* υπάρχει τμήμα του Πάρκου Αγρίων Θηρίων Μάσουα *(Maswa Game Reserve)*.

## Διοικητικές υποδιαιρέσεις

### Τμήματα
Από το 2012, η Περιοχή Ιτιλίμα *(Itilima District)*, διαιρείται διοικητικά σε 22 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σιμίγιου
* Μπαριάντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σιμίγιου
Κατηγορία:Επαρχίες της Τανζανίας
Περιοχή Μάσουα

Η **Περιοχή Μάσουα** (Αγγλικά: *Maswa District*, Σουαχίλι: *Wilaya ya Maswa*), είναι μία από τις πέντε επαρχίες στην Περιφέρεια Σιμίγιου *(Simiyu Region)* της Τανζανίας. Το επαρχιακό της κέντρο είναι στην πόλη Μάσουα *(Maswa)*. Συνορεύει στα βόρεια από τις Περιοχές Μάγκου *(Magu District)*και Ιτιλίμα *(Itilima District)*, Περιοχή Μπαριάντι *(Bariadi District)*, ανατολικά από την Μεάτου *(Meatu District)*, νότια από την Περιοχή Κισάπου *(Kishapu District)* και δυτικά από την Περιοχή Κουίμπα *(Kwimba District)*.

Κατά το 2002, ο πληθυσμός στη **Επαρχία Μάσουα** *(Maswa District)* ήταν 304.402 άτομα. Σύμφωνα με την Εθνική Απογραφή της Τανζανίας, κατά το 2012 ο πληθυσμός της ήταν 344.125 άτομα.

## Μεταφορές
Ο οδικός κορμός Τ36 που συνδέει την Περιφέρεια Σινυάνγκα *(Shinyanga Region)* με την Περιφέρεια Μάρα *(Mara Region)* περνά μέσα από την περιοχή.

Η Κεντρική Γραμμή σιδηροδρόμου από την Ταμπόρα *(Tabora)* προς Μουάνζα *(Mwanza)* περνά μέσα από την περιοχή από νότια προς βόρεια και υπάρχει ένας σιδηροδρομικός σταθμός εντός των ορίων της επαρχίας, στα χωριό Μαλαμπάκα *(Malampaka)*.

## Διοικητικές υποδιαιρέσεις

### Τμήματα
Από το 2012, η Περιοχή Μάσουα *(Maswa District)*, διαιρείται διοικητικά σε 26 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σιμίγιου
* Μπαριάντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σιμίγιου
Κατηγορία:Επαρχίες της Τανζανίας
Περιοχή Μεάτου

Η **Περιοχή Μεάτου** (Αγγλικά: *Meatu District*, Σουαχίλι: *Wilaya ya Meatu*), είναι μία από τις πέντε επαρχίες στην Περιφέρεια Σιμίγιου *(Simiyu Region)* της Τανζανίας. Το επαρχιακό της κέντρο είναι στην πόλη Μουανχούζι *(Mwanhuzi)*. Συνορεύει στα βόρεια από την Περιοχή Ιτιλίμα *(Itilima District)*, ανατολικά από την Περιφέρεια Αρούσα *(Arusha Region)*, στα νοτιοανατολικά με την Περιφέρεια Μανυάρα *(Manyara Region)* και νότια από την Περιφέρεια Σινγκίντα *(Singida Region)*.

Κατά το 2002, σύμφωνα με την Εθνική Απογραφή της Τανζανίας, ο πληθυσμός στην **Επαρχία Μεάτου** *(Meatu District)* ήταν 248.949 άτομα.

Σύμφωνα με την Εθνική Απογραφή της Τανζανίας, κατά το 2012 ο πληθυσμός στην Περιοχή Μεάτου *(Meatu District)* ήταν 299.619 άτομα.

## Μεταφορές
Ο μη ασφαλτοστρωμένος οδικός κορμός Τ37 από τη Σινυάνγκα *(Shinyanga)* προς την Περιφέρεια Σινγκίντα *(Singida Region)* περνά μέσα από την περιοχή.

## Διοικητικές υποδιαιρέσεις

### Τμήματα
Από το 2012, η Περιοχή Μεάτου *(Meatu District)*, διαιρείται διοικητικά σε 25 Τμήματα (σε παρένθεση, ο πληθυσμός εκάστου Τμήματος - κατά το 2012):

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Σιμίγιου
* Μπαριάντι

## Σημειώσεις

;Παραπομπές σημειώσεων


## Παραπομπές


Κατηγορία:Επαρχίες της Περιφέρειας Σιμίγιου
Κατηγορία:Επαρχίες της Τανζανίας
Κρις Σάντερς

Ο **Κρίστοφερ Μάικλ "Κρις" Σάντερς** (αγγλικά: *Christopher Michael "Chris" Sanders*, 12 Μαρτίου 1962) είναι Αμερικανός animator, σκηνοθέτης κινουμένων σχεδίων, εικονογράφος και ηθοποιός φωνής. Περισσότερο γνωστός είναι για τη σκηνοθεσία του, μαζί με τον Ντιν ΝτεΜπλουά, στην ταινία της Disney *[[Λίλο & Στιτς]]* (2002), καθώς και για το *[[Πώς να εκπαιδεύσετε το δράκο σας]]* (2010), της DreamWorks. Επίσης, δίνει και τη φωνή του Στιτς, σχεδόν σε όλα το franchise. Πριν φύγει από την Disney,  είχε εργαστεί εκεί ως storyboard καλλιτέχνης, σε ταινίες όπως το *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]* (1991), το *[[Αλαντίν (ταινία, 1992)|Αλαντίν]]* (1992) και το *[[Ο Βασιλιάς των Λιονταριών]]* (1994).

## Παραπομπές


## Εξωτερικοί σύνδεσμοι
*
* Κρις Σάντερς στο DeviantArt
*Επίσημος ιστότοπος
*Κρις Σάντερς στο Twitter
*Kiskaloo Web Comic

Κατηγορία:Αμερικανοί animators
Κατηγορία:Αμερικανοί εικονογράφοι
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Σκηνοθέτες κινουμένων σχεδίων
Κατηγορία:Αμερικανοί ηθοποιοί φωνής
Τιμόχαρις (κρατήρας)

[right|thumb|250px|Ο κρατήρας Τιμόχαρις σε φωτογραφία από την αποστολή «[Απόλλων 15»]]
[thumb|right|245px|Πλάγια όψη του κρατήρα σε φωτογραφία από την αποστολή «[Απόλλων 17». Η κεντρική κορυφή έχει καταστραφεί από μεταγενέστερο κρατήρα.]]
Ο **Τιμόχαρις** είναι ευδιάκριτος κρατήρας στην ορατή από τη Γη πλευρά της Σελήνης, συγκεκριμένα στη Θάλασσα των Βροχών, σε σεληνογραφικές συντεταγμένες 26,7° βόρειο πλάτος και 13,1° δυτικό μήκος. Η διάμετρός του είναι 34 χιλιόμετρα. Ο κοντινότερός του κρατήρας με συγκρίσιμη διάμετρο είναι ο Λάμπερτ στα δυτικά. Οι μικρότεροι κρατήρες Feuillée και Beer κείνται στα ανατολικά του Τιμόχαρι. Ο Τιμόχαρις πήρε το όνομά του προς τιμή του αρχαίου Έλληνα αστρονόμου και φιλοσόφου Τιμόχαρι του Αλεξανδρέως (320-260 π.Χ.).

## Χαρακτηριστικά
Το χείλος του Τιμόχαρι, ενώ με τηλεσκόπιο από τη Γη φαίνεται στρογγυλό, σε φωτογραφίες από κοντά αποκαλύπτει ένα κάπως πολυγωνικό περίγραμμα, με εξωτερικά τοιχώματα που απλώνεται σε πλάτος 20 και πλέον χιλιομέτρων προς όλες τις διευθύνσεις. Το εσωτερικό τοίχωμα παρουσιάζει εκτεταμένες καταρρεύσεις και απότομες αναβαθμίδες. Το κέντρο του πυθμένα σημαδεύεται από έναν μικρό κρατήρα, που έχει σχεδόν τελείως καταστρέψει την αρχική κεντρική κορυφή του Τιμόχαρι. Ο Τιμόχαρις ίσως να έχει ένα δυσδιάκριτο σύστημα ακτίνων που εκτείνονται μέχρι 130 χιλμ. από τον κρατήρα. Η έλλειψη ευδιάκριτων ακτίνων συντριμμάτων δίνει μια εκτίμηση για την ηλικία του κρατήρα: Πρέπει να είναι περίπου 1 δισεκατομμύριο έτη ή μεγαλύτερη.

Στα βόρεια του κρατήρα υπάρχει μικρή αλυσίδα κρατήρων, που ονομάσθηκε Catena Timocharis.

## Δευτερεύοντες κρατήρες
Ο Τιμόχαρις περιβάλλεται από μερικούς μικρότερους κρατήρες, οι περισσότεροι από τους οποίους δημιουργήθηκαν μάλλον από την ίδια πρόσκρουση. Καθώς συνηθίζεται, αυτοί οι *κρατήρες-δορυφόροι* ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες:

Επιπλέον, οι παρακάτω κρατήρες-δορυφόροι έχουν μετονομασθεί από τη Διεθνή Αστρονομική Ένωση:

* Ο Τιμόχαρις A σε **Χάινριχ** (Heinrich).
* Ο Τιμόχαρις F σε **Λαντστάινερ** (Landsteiner).
* Ο Τιμόχαρις K σε **Πούπιν** (Pupin).

## Πηγές

* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* LTO-40B3 Kovalevskij &mdash; Τοπογραφικός χάρτης L&PI του κρατήρα και της περιοχής του (διαθέσιμες εικόνες υψηλής διακριτικής ικανότητας)

Τιμοχαρις
Νικόλαος Σακελλαρίου

Ο **Νικόλαος Σακελλαρίου** είναι Έλληνας δικαστής και πρώην Πρόεδρος του Συμβουλίου της Επικρατείας την περίοδο 2015-2018.

## Βιογραφικά στοιχεία

Γεννήθηκε στην Αθήνα το έτος 1951 και κατάγεται από το Ξυλόκαστρο. Ο πατέρας του Κάρολος Σακελλαρίου, ως μαθητής της Τάξης 1939 της Στρατιωτικής Σχολής Ευελπίδων μετείχε του Ιερού Λόχου στη Μέση Ανατολή και έλαβε μέρος στις Μάχες του Ελ Αλαμέιν και στις επιχειρήσεις στην Ιταλία (Μάχη του Ρίμινι), υπήρξε ο τελευταίος διοικητής της Βασιλικής Φρουράς μέχρι το πραξικόπημα της 21ης Απριλίου και έλαβε μέρος στο βασιλικό αντικίνημα, με αποτέλεσμα να αποταχθεί και εξοριστεί από το καθεστώς των συνταγματαρχών.  Αποκαταστάθηκε με τη μεταπολίτευση.  Η μητέρα του Ιουλία Τάρλα ήταν απόγονος εκ μητρός της ιστορικής οικογένειας Νοταρά με καταγωγή από τα Τρίκαλα Κορινθίας. Είναι έγγαμος (από το 1986) με την Αικατερίνη Ειρήνη και πατέρας μιας κόρης, της Καρολίνας-Ιουλίας Σακελλαρίου (1989). Περάτωσε στις εγκύκλιες σπουδές του στο Λεόντειο Λύκειο Νέας Σμύρνης, σπούδασε στο Τμήμα Νομικής του Πανεπιστημίου Αθηνών και πραγματοποίησε μεταπτυχιακές σπουδές στο Παρίσι.

### Δικαστική σταδιοδρομία
Το 1977 εισήλθε στο Συμβούλιο της Επικρατείας, το 2009 ανέλαβε πρόεδρος του ΣΤ' τμήματος του ΣτΕ και τον επόμενο χρόνο, το 2010, ανέλαβε πρόεδρος του Α' Τμήματος. Στις 30 Ιουνίου κλήθηκε, ως ο αρχαιότερος των αντιπροέδρων, να καλύψει προσωρινά την θέση του προέδρου του ΣτΕ λόγω συνταξιοδότησης του τότε προέδρου Σωτηρίου Ρίζου. Στις 22 Οκτωβρίου 2015 επελέγη για την προεδρία του ΣτΕ.

Κατά τη διάρκεια της σταδιοδρομίας του έχει διατελέσει πρόεδρος της Εταιρείας Διοικητικών Μελετών ενώ είναι συγγραφέας ποικίλων νομικών μελετών. Το 2001 τιμήθηκε από το Οικουμενικό Πατριαρχείο με τον τίτλο του *«Αρχοντος του Μεγάλου Νομοφύλακος της Αγίας του Χριστού Εκκλησίας»*.

Στις 16-5-2018 παραχώρησε συνέντευξη τύπου κατά την οποία ανακοίνωσε ότι παραιτείται, επικαλούμενος την παραβίαση του απορρήτου των διασκέψεων που αφορούσαν την υπόθεση του ασφαλιστικού (νόμος Κατρούγκαλου)

### Νομικές θέσεις
Ως δικαστής έχει υποστηρίξει την αντισυνταγματικότητα του χαρατσιού της ΔΕΗ και του PSI. Στις 30 Σεπτεμβρίου 2016 ως πρόεδρος του ΣτΕ ματαίωσε την συνεδρίαση της Ολομέλειας του Δικαστηρίου *λόγω του κλίματος που είχε διαμορφωθεί από δημόσιες τοποθετήσεις*. Η απόφαση αυτή προκάλεσε την αντίδραση της αντιπολίτευσης αλλά και κορυφαίων δικαστών και νομικών.

## Παραπομπές


Κατηγορία:Έλληνες δικαστικοί
Κατηγορία:Πρόεδροι του Συμβουλίου της Επικρατείας
Κύπελλο Κύπρου ποδοσφαίρου γυναικών 2011-12

Το **Κύπελλο Κύπρου 2011-12** ήταν η 8η έκδοση του Κυπέλλου Κύπρου. Νικήτρια ήταν η Apollon Ladies για 4η φορά στην ιστορία της.

## Σύστημα διεξαγωγής
Στο κύπελλο Κύπρου 2011-12 συμμετείχαν οι 8 από τις 9 ομάδες του πρωταθλήματος Παγκυπρίου πρωταθλήματος ποδοσφαίρου γυναικών. Η ΑΕΚ Κωνσταντίας δεν δήλωσε συμμετοχή.

Διεξήχθη σε 3 γύρους. Στους πρώτους 2 γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Ο τελικός ήταν μονός και διεξήχθη σε ουδέτερο στάδιο.

## Προημιτελικά
Οι αγώνες της προημιτελικής φάσης έγιναν στις 22 Απριλίου 2012.





Σημείωση:
1Η Αθλητική Ένωση Αμμοχώστου δεν παρουσιάστηκε στον αγώνα. Η Δικαστική Επιτροπή της ΚΟΠ μηδένισε την Αθλητική Ένωση Αμμοχώστου και έτσι στην ημιτελική φάση προκρίθηκε η Δάφνη Τρούλλων.


## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.




## Τελικός
Στον τελικό προκρίθηκαν η Apollon Ladies και η Πάφια. Ο τελικός διεξήχθη στις  6 Μαΐου 2012 στο Παφιακό Στάδιο στην Πάφο. Νικήτρια ήταν η Apollon Ladies με σκορ 6-0.

## Παραπομπές


## Πηγές
*

## Δείτε επίσης

* Κύπελλο Κύπρου (ποδόσφαιρο γυναικών)
* Κύπελλο Κύπρου ποδοσφαίρου ανδρών 2011-12
* Παγκύπριο πρωτάθλημα ποδοσφαίρου γυναικών 2011-12

Κατηγορία:Εγχώρια ποδοσφαιρικά κύπελλα 2011-2012
Κατηγορία:Κύπελλο Κύπρου (ποδόσφαιρο γυναικών)
Ηρακλής A

[thumb|right|295px|Εικόνα του Ηρακλέους A στο ορατό φως (κέντρο) από το Διαστημικό Τηλεσκόπιο Χαμπλ συνδυασμένη με εικόνα της εκπομπής ραδιοκυμάτων (μοβ) αποκτημένη από το [VLA]]
Ο **Ηρακλής A** (*Hercules A*, συντομογραφικά *Herc A*) είναι μία ισχυρή αστρονομική ραδιοπηγή στο νοτιότατο τμήμα του αστερισμού του Ηρακλή, η οποία αντιστοιχεί στον ελλειπτικό ραδιογαλαξία 3C 348. Η απόστασή της από τη Γη εκτιμάται σε 2,1 δισεκατομμύρια έτη φωτός.

## Ιστορικό παρατηρήσεων
Κατά τη διάρκεια μιας επισκοπήσεως έντονων ραδιοπηγών στα μέσα του 20ού αιώνα, οι αστρονόμοι ανεκάλυψαν μία πολύ έντονη ραδιοπηγή στον Ηρακλή. Η πηγή αυτή, που είναι ισχυρότερη στις μέσες ραδιοσυχνότητες, διαπιστώθηκε ότι εκπέμπει ακτινοβολία συγχρότρου, κάτι που υποδεικνύει ότι η παραγωγή της οφείλεται σε βαρυτική αλληλεπίδραση. Η ανίχνευση της πηγής έγινε το 1959 από Βρετανούς αστρονόμους της «Ομάδας Ραδιοαστρονομίας» (αργότερα «Ομάδα Αστροφυσικής Cavendish) με το Συμβολόμετρο του Κέμπριτζ στο ομώνυμο αγγλικό πανεπιστήμιο, οπότε τη συμπεριέλαβαν στον Τρίτο Κατάλογο ραδιοπηγών του Κέιμπριτζ (3C) ως 3C 348 (δηλαδή η 348η ραδιοπηγή που ανιχνεύθηκε από την επισκόπηση).

## Περιγραφή
Ο ραδιογαλαξίας που αντιστοιχεί στη ραδιοπηγή είναι ένας γιγαντιαίος ελλειπτικός γαλαξίας, ίσως από τους μεγαλύτερους στο Σύμπαν. Ταξινομείται ως τύπου E3 προς E4. Στο ορατό φως εμφανίζεται ως ένας μάλλον κανονικός ελλειπτικός γαλαξίας, αλλά στα ραδιοκύματα εμφανίζει πίδακες πλάσματος μήκους άνω του 1 εκατομμυρίου ετών φωτός. Λεπτομερείς αναλύσεις υποδεικνύουν ότι ο γαλαξίας αυτός έχει στην πραγματικότητα μάζα χίλιες και πλέον φορές μεγαλύτερη της μάζας του Γαλαξία μας (περίπου 1015 έναντι 1012 ηλιακών μαζών), και ότι φιλοξενεί στο κέντρο του μαύρη τρύπα μάζας περίπου 4 δισεκατομμυρίων ηλιακών μαζών, δηλαδή 900 φορές μεγαλύτερη της εκτιμώμενης μάζας της μαύρης τρύπας στο κέντρο του Γαλαξία μας. Ο φυσικός μηχανισμός που παράγει τους γιγάντιους πίδακες δεν είναι καλά κατανοητός, με την πιθανότερη πηγή ενέργειας να προέρχεται από τον δίσκο προσαυξήσεως της κεντρικής μαύρης τρύπας.

## Παραπομπές


Ηρακλης A
Ηρακλης A
A
Walt Disney Records

H **Walt Disney Records** είναι αμερικανική δισκογραφική εταιρεία της Disney Music Group. Ιδρύθηκε το 1956, υπό την ονομασία **Disneyland Records**. Πριν την ίδρυση αυτής της εταιρείας, η Disney κυκλοφορούσε τα κομμάτια των ταινιών της με άλλες εταιρείες, όπως τις RCA Records, Decca Records, Capitol Records κλπ. Την ιδέα την είχε και την πρότεινε ο αδελφός του Ουώλτ Ντίσνεϋ, Ρόι Ο. Ντίσνεϋ ότι δηλαδή η Disney, θα έπρεπε να έχει δική της δισκογραφική εταιρεία. Αργότερα, ο Ρόι, διόρισε διευθυντή του νεοσύστατου τμήματος, τον Τζίμι Τζόνσον. Από το 1989, έχει την τρέχουσα ονομασία της. Η εταιρεία αυτή τη στιγμή κυκλοφορεί soundtrack ταινιών της Disney αλλά και τη μουσική των θεματικών της πάρκων. 

## Παραπομπές


## Εξωτερικοί σύνδεσμοι
* 
* Mouse Tracks: The Story of Walt Disney Records 
* Walt Disney Records Database
* Disney.go.com
* Columbia.edu

Κατηγορία:The Walt Disney Company

Κατηγορία:Δισκογραφικές εταιρίες soundtracks
Κατηγορία:Δισκογραφικές εταιρίες pop μουσικής
Δημήτρης Καμμένος

Ο **Δημήτρης Καμμένος** (Αθήνα, 27 Απριλίου 1966) είναι Έλληνας πολιτικός, πρώην βουλευτής αρχικά εκλεγμένος με τους Ανεξάρτητους Έλληνες, που αργότερα διεγράφη από την ΚΟ του κόμματος. Δεν έχει συγγενική σχέση με τον Πάνο Καμμένο.

## Βιογραφικά στοιχεία

Γεννήθηκε στις 27 Απριλίου 1966 στην Αθήνα. Σπούδασε στο τμήμα διοίκησης επιχειρήσεων του Αμερικανικού Κολλεγίου Αθηνών και συμπλήρωσε τις σπουδές του στην Αγγλία και τις ΗΠΑ. Ασχολήθηκε με τις επιχειρήσεις διατελώντας μεταξύ άλλων εκτελεστικός διευθυντής της American Express.

### Με τους Ανεξάρτητους Έλληνες
Υπήρξε ιδρυτικό μέλος του κόμματος των Ανεξαρτήτων Ελλήνων, με το οποίο εξελέγη βουλευτής στην περιφέρεια Β΄ Πειραιώς στις εκλογές του Ιανουαρίου και Σεπτεμβρίου του 2015. Στην κυβέρνηση Τσίπρα που σχηματίστηκε στις 23 Σεπτεμβρίου του 2015 τοποθετήθηκε υφυπουργός Υποδομών, Μεταφορών και Δικτύων, θέση στην οποία όμως παρέμεινε μόλις μία μέρα λόγω αντιδράσεων. Στις 5 Ιουλίου 2017, εξελέγη αντιπρόεδρος της Βουλής των Ελλήνων.

Στις 16 Ιουνίου 2018, ψήφισε θετικά στην πρόταση δυσπιστίας κατά της κυβέρνησης ΣΥΡΙΖΑ-ΑΝΕΛ με αφορμή το Μακεδονικό και την ίδια ημέρα διεγράφη από την ΚΟ των ΑΝΕΛ. Εν συνεχεία, αρνήθηκε να παραιτηθεί και να παραδώσει την αντιπροεδρία της Βουλής, αλλά τελικώς το έπραξε.

### Ίδρυση νέου κόμματος
Στις 10 Ιουλίου 2018, ανακοίνωσε την ίδρυση κόμματος μαζί με το πρώην στέλεχος της Νέας Δημοκρατίας, Τάκη Μπαλτάκο, που θέτει ως στόχους τη «μη παράδοση του ονόματος "Μακεδονία" σε Σλάβους», καθώς και τον αγώνα ενάντια στην αριστερή κυβέρνηση του ΣΥΡΙΖΑ. Τον Οκτώβριο γνωστοποίησε από κοινού με τον Μπαλτάκο, ότι το όνομα του κόμματος είναι Δύναμη Ελληνισμού.

## Αμφιλεγόμενες δηλώσεις
Στις 24 Σεπτεμβρίου 2015 αναγκάστηκε να παραιτηθεί από τη θέση του υφυπουργού Υποδομών, Μεταφορών και Δικτύων ύστερα από αντιδράσεις σχετικά με ρατσιστικά, αντισημιτικά και ομοφοβικά σχόλιά του στα μέσα δικτύωσης, που υποστήριξε ότι δεν έγραψε ο ίδιος. Ανάμεσα στα tweets του βρέθηκε μία επεξεργασμένη φωτογραφία από την πύλη του Άουσβιτς, η οποία από "Arbeit macht frei" μετατράπηκε σε «Μένουμε Ευρώπη» με σκοπό τον εμφανή χλευασμό του κινήματος υπέρ της παραμονής στην Ευρωπαϊκή Ένωση.

Με αφορμή την ψήφιση διάταξης του 2018 που επιτρέπει σε ομόφυλα ζευγάρια τα οποία έχουν συνάψει σύμφωνο συμβίωσης να γίνουν ανάδοχοι γονείς, αρνήθηκε να υπερψηφίσει και ανέφερε ότι δεν υπάρχει επιστημονική έρευνα ότι θα έχουν μια φυσιολογική ζωή. Έκανε λόγο, επίσης, για πιθανό bullying και δήλωσε μεταξύ άλλων «Σκεφτείτε σε ένα σχολείο τι θα τους λένε για δύο μπαμπάδες και δύο μαμάδες».

## Παραπομπές


Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Έλληνες βουλευτές διαγραφέντες
Κατηγορία:Αντιπρόεδροι της Βουλής των Ελλήνων
Κατηγορία:Έλληνες αρχηγοί κομμάτων
I Just Can't Wait to Be King

To **«I Just Can't Wait to Be King»** είναι τραγούδι σε μουσική Έλτον Τζον και σε στίχους Τιμ Ράις. Το κομμάτι συμπεριλήφθηκε στο sountrack της ταινίας *[[Ο Βασιλιάς των Λιονταριών]]* και κυκλοφόρησε το 1994. Ο δίσκος είχε τόσο μεγάλη επιτυχία, ώστε είναι ο πιο επιτυχημένος soundtrack δίσκος κινουμένων σχεδίων, πουλώντας 4.934.000 αντίτυπα, στις ΗΠΑ, μόλις το έτος της κυκλοφορίας του. Το τραγούδι ερμηνεύουν οι Τζέισον Γουίβερ, Λάουρα Ουίλιαμς και Ρόουαν Άτκινσον.

## Παραπομπές


## Εξωτερικοί σύνδεσμοι
*  (on Disney's official channel)

Κατηγορία:Τραγούδια του 1994
Κατηγορία:Τραγούδια του Έλτον Τζον
Κατηγορία:The Lion King
Κατηγορία:Τραγούδια Αναγέννησης της Disney
Τελικός Κυπέλλου Αγγλίας 2000

Ο **Τελικός Κυπέλλου Αγγλίας 2000** διεξήχθη στις 20 Μαΐου 2000 στο Στάδιο Γουέμπλεϊ στο Κάρντιφ. Ήταν ο 119ος τελικός της αρχαιότερης ποδοσφαιρικής διοργώνωσης στον κόσμο και αναμετρήθηκαν οι Τσέλσι ΦΚ και η Άστον Βίλα.Η Τσέλσι κατέκτησε το Κύπελλο κερδίζοντας με 1-0 την Άστον Βίλα .Διατητήτης του αγώνα ήταν ο Γκράχαμ Πόλ.

## Ο δρόμος για τον τελικό

## Ο αγώνας

|}
{| width="100%"
|valign="top" width="50%"|

|valign="top" width="50%"|

 
Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2000
Δημήτρης Σεβαστάκης

Ο **Δημήτρης Σεβαστάκης** είναι Έλληνας πανεπιστημιακός και πολιτικός. Διετέλεσε βουλευτής Σάμου (μονοεδρική εκλογική Περιφέρεια) από τις 25 Ιανουαρίου 2015 έως και τις 07 Ιουλίου 2019 με τον ΣΥΡΙΖΑ. Στις βουλευτικές εκλογές του Ιουλίου 2019 δεν συμμετείχε ως υποψήφιος βουλευτής. 

Γεννήθηκε το 1960 στη Σάμο και σπούδασε ζωγραφική στην Ανωτάτη Σχολή Καλών Τεχνών. Έργα του έχουν εκτεθεί σε μουσεία και καλλιτεχνικούς χώρους. Από το 2000 διδάσκει στη σχολή Αρχιτεκτόνων Μηχανικών του Εθνικού Μετσοβίου Πολυτεχνείου και σήμερα είναι αναπληρωτής καθηγητής. Ο πατέρας του ήταν ο συγγραφέας και βουλευτής Αλέξης Σεβαστάκης.

## Πολιτική σταδιοδρομία
Από το 2014 είναι συντονιστής του τμήματος Πολιτισμού του ΣΥΡΙΖΑ.

Εξελέγη βουλευτής Σάμου με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015.

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Μέλη Εθνικού Μετσόβιου Πολυτεχνείου
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Σάμου
Γιάννης Τσιρώνης

Ο **Γιάννης Τσιρώνης** είναι Έλληνας χημικός και πολιτικός.

Γεννήθηκε το 1958 στην Αθήνα. Σπούδασε χημικός είναι καθηγητής Οργανικής χημείας και Βιοχημείας.

## Πολιτική σταδιοδρομία
Κατά τη διάρκεια των φοιτητικών του χρόνων εντάχθηκε στην οργάνωση ΕΚΟΝ Ρήγας Φεραίος. Το 1983 αποχωρεί και εντάσσεται στην Εναλλακτική Κίνηση Οικολόγων. Στη συνέχεια, οργανώθηκε στους Οικολόγους Πράσινους από την ίδρυσή τους.

Εξελέγη βουλευτής Β' Αθηνών με τον ΣΥΡΙΖΑ ως μέλος των Οικολόγων Πρασίνων στις εκλογές του Σεπτεμβρίου του 2015.

Διετέλεσε αναπληρωτής υπουργός Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα. Στη δεύτερη κυβέρνηση Τσίπρα ήταν αναπληρωτής υπουργός Περιβάλλοντος και στη συνέχεια αναπληρωτής υπουργός Αγροτικής Ανάπτυξης και Τροφίμων.

Τον Φεβρουάριο του 2019 ανακοίνωσε την υποψηφιότητά του για τη δημαρχία της Αθήνας, την οποία απέσυρε τον Μάιο, προκειμένου να στηρίξει τον υποψήφιο του ΣΥΡΙΖΑ, Νάσο Ηλιόπουλο.

Στις εκλογές του 2019 ήταν υποψήφιος στην Αιτωλοακαρνανία, ωστόσο δεν εξελέγη.
## Παραπομπές


Κατηγορία:Έλληνες χημικοί
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες αναπληρωτές υπουργοί Παραγωγικής Ανασυγκρότησης, Περιβάλλοντος και Ενέργειας
Κατηγορία:Έλληνες αναπληρωτές υπουργοί Αγροτικής Ανάπτυξης και Τροφίμων
Κατηγορία:Έλληνες αναπληρωτές υπουργοί Περιβάλλοντος και Ενέργειας
Παγκύπριο πρωτάθλημα ποδοσφαίρου γυναικών 2010-11

Το **Παγκύπριο πρωτάθλημα ποδοσφαίρου γυναικών 2010-11** αποτέλεσε το 13ο πρωτάθλημα του Παγκυπρίου πρωταθλήματος γυναικών. Το πρωτάθλημα κέρδισε η Apollon Ladies για 3η φορά στην ιστορία της.

## Σύστημα διεξαγωγής
Στο παγκύπριο πρωτάθλημα ποδοσφαίρου γυναικών 2010-11 συμμετείχαν 10 ομάδες.

Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ Γυναικών 2011-12. 

## Αλλαγές σε σχέση με την προηγούμενη περίοδο
Σε σχέση με το πρωτάθλημα Παγκύπριο πρωτάθλημα 2009-10, στο πρωτάθλημα της περιόδου 2010-11 δεν συμμετείχε η Νέα Σαλαμίνα ενώ συμμετείχε η Αφροδίτη Πόλης Χρυσοχούς.

## Ομάδες και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Βαθμολογία
Η βαθμολογία του πρωταθλήματος ήταν:

Πηγή: Πρωτάθλημα Γυναικών 10/11

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή:  Πρωτάθλημα Γυναικών 10/11

## Παραπομπές


## Δείτε ακόμη

* Α΄ κατηγορία ποδοσφαίρου ανδρών Κύπρου 2010-11
* Κύπελλο Κύπρου ποδοσφαίρου γυναικών 2010-11

Κατηγορία:Παγκύπριο πρωτάθλημα ποδοσφαίρου γυναικών
Κατηγορία:Εγχώρια ποδοσφαιρικά πρωταθλήματα 2010-2011
Κύπελλο Κύπρου ποδοσφαίρου γυναικών 2010-11

Το **Κύπελλο Κύπρου 2010-11** ήταν η 7η έκδοση του Κυπέλλου Κύπρου. Νικήτρια ήταν η Apollon Ladies για 3η φορά στην ιστορία της.

## Σύστημα διεξαγωγής
Στο κύπελλο Κύπρου 2010-11 συμμετείχαν οι 10 ομάδες του πρωταθλήματος Παγκυπρίου πρωταθλήματος ποδοσφαίρου γυναικών.

Διεξήχθη σε 4 γύρους. Στους πρώτους 3 γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Ο τελικός ήταν μονός και διεξήχθη σε ουδέτερο στάδιο.

## Α΄ γύρος
Οι αγώνες του Α΄ γύρου διεξήχθησαν στις 19 και 20 Μαρτίου 2011. Συμμετείχαν μόνο οι 4 από τις 10 ομάδες. Οι υπόλοιπες έξι πέρασαν στην επόμενη φάση χωρίς αγώνα.




## Προημιτελικά
Οι αγώνες της προημιτελικής φάσης έγιναν στις 27 Μαρτίου 2011.




## Ημιτελικά
Οι αγώνες της προημιτελικής φάσης έγιναν στις 3 Απριλίου 2011.




## Τελικός
Στον τελικό προκρίθηκαν η Apollon Ladies και η ΑΕΚ Κωνσταντίας. Ο τελικός διεξήχθη στις 9 Απριλίου 2011 στο Νέο Γ.Σ.Π. στη Λευκωσία. Νικήτρια ήταν η Apollon Ladies με σκορ 6-3.

## Παραπομπές


## Πηγές
*

## Δείτε επίσης

* Κύπελλο Κύπρου (ποδόσφαιρο γυναικών)
* Κύπελλο Κύπρου ποδοσφαίρου ανδρών 2010-11
* Παγκύπριο πρωτάθλημα ποδοσφαίρου γυναικών 2010-11

Κατηγορία:Εγχώρια ποδοσφαιρικά κύπελλα 2010-2011
Κατηγορία:Κύπελλο Κύπρου (ποδόσφαιρο γυναικών)
Μακάμπι Ρανανά

Η **Μακάμπι Ρανανά** (εβραϊκά: מכבי עירוני רעננה) είναι ομάδα καλαθοσφαίρισης με έδρα τη Ρανανά του Ισραήλ. Η ομάδα κατέκτησε δύο εγχώριους τίτλους, ένα Κύπελλο Συνομοσπονδίας και ένα πρωτάθλημα δεύτερης κατηγορίας. Σε διεθνές επίπεδο κατάφερε να φτάσει έως τη φάση των 16 του Κυπέλλου Κόρατς την περίοδο 2001/02, ενώ συμμετείχε και στη Σουπρολίγκα.

## Ιστορία
Στο τέλος της περιόδου 1995/96 η ομάδα κέρδισε την άνοδο στην ανώτατη κατηγορία της χώρας, στο Πρωτάθλημα Ισραήλ, με προπονητή τον Έρικ Λέβατς και βοηθό του τον Σαρόν Ντρούκερ. Ο Λούμπεκ ήταν προπονητής τις περιόδους 1996/97 και 1997/98. Σχεδόν σε κάθε αγωνιστική περίοδο κατάφερνε να νικήσει τη Μακάμπι Τελ Αβίβ. Την περίοδο 1997/98 τη νίκησε με 22 πόντους διαφορά (73:95).

Την περίοδο 1999/2000, υπό την καθοδήγηση του Σαρόν Ντρούκερ, ήταν η μόνη φορά που προκρίθηκε στους τελικούς. Επικράτησε της Χάποελ Ιερουσαλήμ με 2:1 νίκες στα προημιτελικά και με 3:0 επί της Ραμάτ Γκαν στα ημιτελικά. Στους τελικούς ηττήθηκε από τη Μακάμπι Τελ Αβίβ με 3:1. Τα επόμενα χρόνια, απέτυχε να προκριθεί στα ημιτελικά των πλέι-οφ, μετείχε στη Σουπρολίγκα τερματίζοντας στην τελευταία θέση του 1ου ομίλου το 2000/01, ενώ έφτασε ως τη φάση των 16 του Κυπέλλου Κόρατς το 2001/02. Το 2002, η ομάδα συγχωνεύτηκε με τη Χερζίλια δημιουργώντας την «Μπνέι Χασαρόν».

Στην αρχή της περιόδου 2011/12, η ομάδα ονομαζόταν «Μπνέι Χασαρόν/Χερζίλια». Στη δεύτερη κατηγορία (Εθνική Λίγκα) η ομάδα μετονομάστηκε και πάλι σε «Μακάμπι Ρανανά». Τον Απρίλιο του 2012, η ομάδα επικράτησε στο διπλό τελικό της Εθνικής Ένωσης έναντι της Μακάμπι Κιριάτ Γκατ. Τον Μάρτιο του 2014, η ομάδα τερμάτησε στην πρώτη θέση στην Εθνική Λίγκα (Βοράς), και ως εκ τούτου κέρδισε την άνοδο στην πρώτη κατηγορία.

## Επιτυχίες
* **[[Πρωτάθλημα Καλαθοσφαίρισης Ισραήλ|Πρωτάθλημα Ισραήλ]]**
** Δεύτερη θέση (1): 1999/2000
* **Εθνική Λίγκα** (Β)
** Πρωταθλήτρια (1): 1995/96
* **Κύπελλο Συνομοσπονδίας**
** Κυπελλούχος (1): 2011/12

## Παραπομπές


## Εξωτερικοί σύνδεσμοι
* Προφίλ της ομάδας στο Eurobasket.com

Κατηγορία:Αθλητικοί σύλλογοι Ισραήλ
Κατηγορία:Ισραηλινοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2011
Λεγεών (δαίμονες)

[μικρογραφία|Ο Ιησούς θεραπεύει τον δαιμονισμένο άνθρωπο από τα [Γάδαρα, μεσαιωνική εικονογράφηση.]]
**Λεγεών** είναι μια ομάδα από δαίμονες που αναφέρονται στην *[[Καινή Διαθήκη]]*, σε ένα περιστατικό κατά το οποίο ο Ιησούς πραγματοποίησε έναν εξορκισμό.

## Ανάπτυξη της ιστορίας
Η παλαιότερη εκδοχή της ιστορίας αυτής απαντά στο *[[Κατά Μάρκον Ευαγγέλιον]]*, όπου περιγράφεται να λαμβάνει χώρα  στη «χώρα των Γαδαρηνών». Ο Ιησούς συνάντησε ένα δαιμονισμένο, και κάλεσε τον δαίμονα να βγει από αυτόν, απαιτώντας να μάθει το όνομά του – ένα σημαντικό στοιχείο της παραδοσιακής πρακτικής του εξορκισμού. Ανακάλυψε ότι ο άνθρωπος είχε κυριευθεί από ένα πλήθος δαιμόνων, το οποίο έδωσε το συλλογικό όνομα «Λεγεών». Οι δαίμονες φοβούμενοι ότι ο Ιησούς θα τους οδηγούσε έξω από τον κόσμο και μέσα στην άβυσσο, τον παρακάλεσαν να τους στείλει σε ένα κοπάδι από γουρούνια, το οποίο και έκανε. Τα γουρούνια, στη συνέχεια, όρμησαν βιαστικά προς τον γκρεμό και έπεσαν στη γειτονική λίμνη όπου και πνίγηκαν. (*Κατά Μάρκον* 5,1-13)

Η ιστορία αυτή συναντάται και στα άλλα Συνοπτικά Ευαγγέλια. Το Κατὰ Λουκὰν ''Ευαγγέλιον'' συντομεύει την ιστορία, αλλά διατηρεί τις περισσότερες λεπτομέρειες. (Κατά Λουκά 8,26-33). Το *[[κατά Ματθαίον Ευαγγέλιον]]* την συντομεύει πιο δραματικά, ο ένας δαιμονισμένος αλλάζει σε δύο άνδρες (μια συγκεκριμένη υφολογική μέθοδος του συγγραφέα), ενώ αλλάζει και η θέση της «χώρας των Γαδαρηνών». Αυτό οφείλεται πιθανώς στο ότι ο συγγραφέας γνώριζε ότι η Γέρασα απέχει στην πραγματικότητα περίπου 50 χλμ. μακριά από τη Θάλασσα της Γαλιλαίας (αν και τα Γάδαρα απέχουν επίσης 10 χιλιόμετρα). Σε αυτήν την εκδοχή, οι δαίμονες παραμένουν ανώνυμοι. (Κατά Ματθαίον 8,28-32)

## Πολιτιστικό υπόβαθρο
Ο συγγραφέας του *Ευαγγελίου του Μάρκου*, θα μπορούσε κάλλιστα να αναμένει οι αναγνώστες να συνδέσουν την ονομασία «Λεγεών» με τον Ρωμαϊκό στρατιωτικό σχηματισμό, ο οποίος ήταν δραστήριος στην χώρα την περίοδο εκείνη (περίπου το 70 μ.Χ.). Πιθανώς η πρόθεσή του ήταν να δείξει ότι ο Ιησούς ήταν ισχυρότερος από τις δυνάμεις κατοχής των Ρωμαίων. Ο Σεγιουν Κιμ, ωστόσο, επισημαίνει ότι η λατινική *λέξη λεγεών* (*legio*) χρησιμοποιούνταν ευρέως ως δάνειο στα εβραϊκά και στα αραμαϊκά για να δείξει ένα μεγάλο αριθμό.

## Αναφορές


## Για περαιτέρω ανάγνωση
* 
* 
* 
* 
* 
* 

## Εξωτερικοί σύνδεσμοι
* EarlyChristianWritings.com το Ευαγγέλιο του Μάρκου, βλ. τη συζήτηση στο κάτω μέρος της σελίδας

Κατηγορία:Πρόσωπα της Καινής Διαθήκης
Κατηγορία:Δαίμονες στον Χριστιανισμό
Κατηγορία:Εξορκισμός
61η Μηχανοκίνητη Ταξιαρχία Στριάμσκα

Η **61η Μηχανοκίνητη Ταξιαρχία Στριάμσκα** (βουλγαρικά: 61-ва Стрямска механизирана бригада) είναι μηχανοκίνητη ταξιαρχία πεζικού του βουλγαρικού στρατού ξηράς. Εδρεύει στο Κάρλοβο της κεντρικής Βουλγαρίας. Η Ταξιαρχία συστάθηκε το 1992.

Η 61η Ταξιαρχία είναι μία από τις δύο μονάδες του βουλγαρικού στρατού, των οποίων το προσωπικό αυξήθηκε το 2014 (η άλλη είναι η 68η Ταξιαρχία Ειδικών Δυνάμεων), ενώ το ανθρώπινο δυναμικό σε όλους τους άλλους κλάδους των ενόπλων δυνάμεων μειώθηκε σύμφωνα με τα σχέδια μεταρρύθμισης του 2010.

Το 2013 η 61η Μηχανοκίνητη Ταξιαρχία Στριάμσκα υπέγραψε μνημόνιο συνεργασίας με τον ελληνικό σχηματισμό NRDC-GR, στα πλαίσια της νατοϊκής επιχειρησιακής διάρθρωσης.

## Διάρθρωση
Η ταξιαρχία διαθέτει τρεις φρουρές, μία στο Κάρλοβο, μία στο Καζανλάκ και μία στο Πλέβεν.

Αποτελείται από:

* Διοίκηση
** Διοίκηση αρχηγείου
* Μάχημες μονάδες
** Τέσσερα μηχανοκίνητα τάγματα
* Μονάδες υποστήριξης μάχης
** Τάγμα δυνάμεων προστασίας
** Τάγμα ISTAR
** Αυτοκινούμενη μεραρχία πυροβολικού
** Μεραρχία αντιαεροπορικών πυραύλων
* Τμήματα επιμελητείας
** Τάγμα εφοδιασμού
** Τάγμα προσωπικού
* Στρατιωτική αστυνομία
* Στρατιωτική μπάντα χάλκινων πνευστών

## Δείτε επίσης
* NATO

## Παραπομπές


## Εξωτερικοί σύνδεσμοι
* 

Κατηγορία:Βουλγαρία
Τεθωρακισμένα

Τα **τεθωρακισμένα** είναι οχήματα μάχης και μεταφοράς όπλων και προσωπικού που χρησιμοποιούνται σε  πολεμικές συγκρούσεις. Είναι ένας σημαντικός παράγοντας των συγχρόνων μεθόδων πολέμου. Η αρχή του πολέμου των τεθωρακισμένων στηρίζεται στην δυνατότητα των στρατευμάτων να διασπάσουν τις εχθρικές γραμμές άμυνας, με ελιγμούς από μονάδες τεθωρακισμένων.

Μεγάλο μέρος της εφαρμογής του πολέμου των τεθωρακισμένων εξαρτάται από τη χρήση αρμάτων μάχης και παρεμφερών οχημάτων που χρησιμοποιούνται από άλλα όπλα, όπως τεθωρακισμένα οχήματα μάχης και αυτοκινούμενα πυροβόλα, καθώς και άλλες μονάδες υποστήριξης γιά να επιτευχθούν οι στρατηγικοί στόχοι. Τα  τεθωρακισμένα κατασκευάσθηκαν και χρησιμοποιήθηκαν κατά τον Πρώτο Παγκόσμιο Πόλεμο γιά να ανατρέψουν την αποτελμάτωση του Δυτικού Μέτωπου που είχε μεταβληθεί σε ένα απέραντο πεδίο χαρακωμάτων και να επαναφέρουν τους ελιγμούς και την κίνηση στην τακτική της μάχης.

## Παραπομπές


## Εξωτερικοί σύνδεσμοι

* Tanks Encyclopedia

Κατηγορία:Πόλεμος
Οίον

Με την ονομασία **Οίον** μπορεί να αναφέρονται:

* Οίον Κεραμεικόν, αρχαίος αττικός δήμος της Λεοντίδας φυλής.
* Οίον Δεκελεικόν, αρχαίος αττικός δήμος της Ιπποθοωντίδας φυλής.
Πορθμός του Ντρέικ

thumb|right|300px|Ο Πορθμός του Ντρέικ και τα σύνορα μεταξύ Χιλής και Αργεντινής
thumb|right|300px|Προφίλ βάθους, αλατότητας και της θερμοκρασίας των επιφανειακών υδάτων
Ο **Πορθμός** ή **Πέρασμα του Ντρέικ** () είναι πορθμός μεταξύ του ακρωτηρίου Χορν της Νότιας Αμερικής και των Νοτίων Νήσων Σέτλαντ της Ανταρκτικής. Συνδέει το νοτιοδυτικό τμήμα του Ατλαντικού ωκεανού (Θάλασσα της Σκωτίας) με το νοτιοανατολικό τμήμα του Ειρηνικού ωκεανού και εκτείνεται στον Νότιο ωκεανό.

Ο πορθμός πήρε το όνομά του από τον άγγλο κουρσάρο Φράνσις Ντρέικ (Sir Francis Drake) του 16ου αιώνα, ο οποίος διέσχισε τον πορθμό του Μαγγελάνου, τον Σεπτέμβριο του 1578.

Μισό αιώνα νωρίτερα το 1525, μια θύελλα έσπρωξε νότια από την είσοδο του πορθμού του Μαγγελάνου, το ισπανικό πλοίο του Φρανσίσκο δε Όσες και το πλήρωμά του νόμισε ότι είδε το τέλος μιας γης, ενδεχομένως τον πορθμό του Ντρέικ. Για τον λόγο αυτό, ορισμένοι ισπανοί και Λατινοαμερικάνοι ιστορικοί και πηγές αποκαλούν **Μαρ δε Όσες** τον πορθμό από τον Φρανσίσκο δε Όσες.
Το πρώτο καταγεγραμμένο ταξίδι μέσα από τον πορθμό του Ντρέικ έγινε από τον ολλανδό πλοηγό Βίλεμ Σχάουτεν το 1616, ο οποίος ονόμασε και το Ακρωτήριο Χορν σε ανάμνηση της γενέτειράς του, της ολλανδικής πόλης Χόορν (Hoorn).

## Παραπομπές


## Εξωτερικοί σύνδεσμοι
* 

Ντρεικ
Ντρεικ
Ντρεικ
Αλυσίδα εργαλείων

Στο πεδίο του λογισμικού η **αλυσίδα εργαλείων** (*toolchain*) αναφέρεται στο σύνολο των εργαλείων προγραμματισμού που χρησιμοποιείται για να εκτελεστεί μια σύνθετη εργασία ανάπτυξης λογισμικού ή να δημιουργήθεί ένα προϊόν λογισμικού, το οποίο είναι συνήθως ένα άλλο πρόγραμμα υπολογιστή ή ένα σύνολο σχετικών προγραμμάτων. Σε γενικές γραμμές, τα εργαλεία που διαμορφώνουν την κάθε αλυσίδα, εκτελούνται διαδοχικά έτσι ώστε η έξοδος ή το αποτέλεσμα που προκύπτει από κάθε εργαλείο να γίνεται η είσοδος για το επόμενο, αλλά ο όρος χρησιμοποιείται επίσης όταν αναφερόμαστε σε ένα σύνολο εργαλείων που σχετίζονται μεταξύ τους, χωρίς να εκτελούνται, απαραίτητα, διαδοχικά.

Μια απλή αλυσίδα εργαλείων ανάπτυξης λογισμικού μπορεί να αποτελείται από έναν μεταγλωττιστή και έναν συνδέτη (οι οποίοι μετατρέπουν τον πηγαίο κώδικα σε ένα εκτελέσιμο πρόγραμμα), βιβλιοθήκες (οι οποίες παρέχουν διασυνδέσεις με το λειτουργικό σύστημα), και ένα πρόγραμμα εντοπισμού σφαλμάτων (το οποίο χρησιμοποιείται για τη δοκιμή και την αποσφαλμάτωση των παραγόμενων προγραμμάτων). Ένα σύνθετο προϊόν λογισμικού, όπως ένα βιντεοπαιχνίδι απαιτεί την ύπαρξη εργαλείων για την προετοιμασία των ηχητικών εφέ, της μουσικής, των υφών, των τρισδιάστατων μοντέλων και των κινούμενων σχεδίων, μαζί με πρόσθετα εργαλεία για το συνδυασμό των πόρων αυτών στο τελικό προϊόν.

## Δείτε επίσης
* Η Αλυσίδα Εργαλείων του GNU

## Αναφορές


Αλυσιδα
Οι Δύο Φρίντες

**Οι Δύο Φρίντες** () είναι ελαιογραφία της Μεξικανής ζωγράφου Φρίντα Κάλο. O πίνακας ήταν το πρώτο έργο μεγάλης κλίμακας που έγινε από την Κάλο και θεωρείται ένα από τα πιο αξιόλογα έργα της. Ανήκει στο καλλιτεχνικό ρεύμα του σουρεαλισμού και στην τέχνη Ναΐφ. Πρόκειται για μια διπλή αυτοπροσωπογραφία, που απεικονίζει δύο εκδοχές της Κάλο να κάθονται μαζί. Η μία φοράει ένα λευκό βικτοριανό φόρεμα ευρωπαϊκού στιλ ενώ η άλλη φοράει ένα παραδοσιακό φόρεμα *Tehuana*. Μερικοί ιστορικοί τέχνης αναφέρουν ότι οι δύο φιγούρες στον πίνακα είναι μια αναπαράσταση της διπλής κληρονομιάς της Φρίντα. Ο πατέρας της, Γκιγιέρμο Κάλο ήταν Γερμανός ενώ η μητέρα της, Ματίλντε Καλντερόν, ήταν μιγάδα με Ισπανική και Αμεριδιανή καταγωγή. Και οι δύο φιγούρες κρατούν αντικείμενα στην αγκαλιά τους. Η μεξικανική Φρίντα έχει ένα μικρό γλυπτό ενός αρχαίου θεού και η Ευρωπαϊκή Φρίντα κρατάει μια λαβίδα. Κηλίδες αίματος υπάρχουν στο λευκό φόρεμα της Ευρωπαϊκής Φρίντα από ένα σπασμένο αγγείο που έχει κοπεί από τις λαβίδες. Το αιμοφόρο αγγείο συνδέει τις δύο Φρίντες, περνώντας από τα χέρια τους στην καρδία τους. Το έργο αναφέρεται στη ζωή της Κάλο που ήταν γεμάτη μόνιμο πόνο και χειρουργικές επεμβάσεις και στην παράδοση των ανθρωποθυσιών των Αζτέκων.

Ο πίνακας δημιουργήθηκε το 1939, την ίδια χρονιά που η Κάλο πήρε διαζύγιο από τον  Ντιέγκο Ριβέρα. Σύμφωνα με τον φίλο της Κάλο, *Fernando Gamboa*, ο πίνακας ήταν εμπνευσμένος από δύο πίνακες που η Κάλο είχε δει νωρίτερα το ίδιο έτος στο Λούβρο, το «Οι δύο αδελφές» του Τεοντόρ Σασεριώ και το «Η Gabrielle d'Estrées και μία από τις αδελφές της» ανώνυμου καλλιτέχνη.

*Οι δύο Φρίντες* βρίσκονται στο Μουσείο Σύγχρονης Τέχνης του Μεξικού.

## Παραπομπές


Κατηγορία:Έργα ζωγραφικής της Φρίντα Κάλο
Γιάννης Γουλανδρής

Ο **Γιάννης Γουλανδρής** (1930 - 2016), γνωστός και ως **Big John**, ήταν Έλληνας εφοπλιστής.

## Βιογραφικά στοιχεία
Γεννήθηκε το 1930 και ήταν γιος του Βασίλη Γουλανδρή, εφοπλιστή, πολιτικού και μέλους της εφοπλιστικής οικογένειας Γουλανδρή. Ασχολήθηκε με την ναυτιλία αποκτώντας σημαντική περιουσία, ενώ χρημάτισε και αντιπρόεδρος της Ένωσης Ελλήνων Εφοπλιστών καθώς και του Greek Shipping Co-operation Committee στο City του Λονδίνου. Θεωρείτο ως ένας εκ των πλουσιότερων Ελλήνων εφοπλιστών. Εκτός από την ναυτιλιακή δραστηριότητα ο Γουλανδρής ασχολήθηκε και με την αυτοκινητοβιομηχανία, προχωρώντας στην παραγωγή ενός μικρού ηλεκτρικού αυτοκινήτου, το Enfield 8000, σε ιδιοκτήτες εγκαταστάσεις που είχε δημιουργήσει στο ναυπηγείο Νεώριον της Σύρου, του οποίου ήταν  ιδιοκτήτης.

Υπήρξε εμπνευστής της διοργάνωσης των ιστιοπλοϊκών αγώνων Άνδρου, της οποίας είχε ανακηρυχθεί επίτιμος πρόεδρος.

Απεβίωσε στις 19 Μαΐου 2016 και ενταφιάστηκε στην Άνδρο. Ήταν παντρεμένος με την Όλγα Γεωργίου Εμπειρίκου και είχαν αποκτήσει πέντε παιδιά.

## Παραπομπές


Γιαννης
Κατηγορία:Έλληνες εφοπλιστές
Γ